title: Komission täytäntöönpanoasetus (EU) 2021/909, annettu 31 päivänä toukokuuta 2021, tiettyjen tavaroiden luokittelusta yhdistettyyn nimikkeistöön

text:
                  7.6.2021

                  FI

                  Euroopan unionin virallinen lehti

                  L 199/1

         KOMISSION TÄYTÄNTÖÖNPANOASETUS (EU) 2021/909,
         annettu 31 päivänä toukokuuta 2021,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:

                     (1)

                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

                     (2)

                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

                     (3)

                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

                     (4)

                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.

                     (5)

                     Tässä asetuksessa säädetyt toimenpiteet ovat tullikoodeksikomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.

            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 31 päivänä toukokuuta 2021.

                  Komission puolesta,

                  puheenjohtajan nimissä

               Gerassimos THOMAS

                  Pääjohtaja

                  Verotuksen ja tulliliiton pääosasto

            (1)  EUVL L 269, 10.10.2013, s. 1.

            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).

            LIITE

                        Tavaran kuvaus

                        Luokittelu (CN-koodi)

                        Perusteet

                        (1)

                        (2)

                        (3)

                        Huokoisesta muovista (vaahtomuovista) valmistettu onton putken muotoinen taipuisa tavara (ns. uimapatukka), jonka pituus on noin 1 m ja läpimitta noin 8 cm. Tavara kelluu vedessä, ja se esitetään tullille käytettäväksi kelluntavälineenä, joka on uimaopetuksessa käytettäviä kelluntavarusteita koskevan eurooppalaisen standardin (EN 13138–2:2014) mukainen. Tavara on myös iskunvaimentava ja lämpöeristävä.
                        Katso kuvat  (*1)

                        3926 90 97

                        Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 3926 , 3926 90  ja 3926 90 97  nimiketekstien mukaisesti.
                        Luokittelu nimikkeeseen 9506  liikuntaan, voimisteluun, voimailuun, muuhun urheiluun tai ulkoilmapeleihin tai -leikkeihin tarkoitetuiksi välineiksi ja varusteiksi ei tule kyseeseen, koska tavaraa ei voida sen yksinkertaisen, tavanomaisen muodon vuoksi tunnistaa nimikkeen 9506  liikunta- tai urheilukäyttöön suunnitelluksi välineeksi, vaikka tavara on kelluntaominaisuuksiensa vuoksi uimaopetuksessa käytettäviä kelluntavarusteita koskevan standardin mukainen. Lisäksi tavaraa voidaan sen yksinkertaisen muodon ja tavanomaisen materiaalin vuoksi käyttää erilaisiin tarkoituksiin (esimerkiksi pylväiden ympärille käärittävinä iskunvaimentavina suojaimina, putkien ympärille käärittävinä lämmöneristeinä ja lasten ajanvietteeksi tarkoitettuina tuotteina).
                        Luokittelu nimikkeen 9503  muuksi leluksi ei myöskään tule kyseeseen, koska tavaraa ei sen rakenteen vuoksi voida selvästi tunnistaa lasten tai aikuisten ajanvietteeksi tarkoitetuksi tavaraksi.
                        Näin ollen tavara on luokiteltava perusaineosansa (muovi) mukaisesti.
                        Sen vuoksi tavara luokitellaan CN-koodiin 3926 90 97  muuksi muovitavaraksi.

               (*1)  Kuvat ovat ainoastaan ohjeellisia.


title: Komission täytäntöönpanoasetus (EU) 2021/910, annettu 31 päivänä toukokuuta 2021, tiettyjen tavaroiden luokittelusta yhdistettyyn nimikkeistöön

text:
                  7.6.2021

                  FI

                  Euroopan unionin virallinen lehti

                  L 199/4

         KOMISSION TÄYTÄNTÖÖNPANOASETUS (EU) 2021/910,
         annettu 31 päivänä toukokuuta 2021,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:

                     (1)

                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

                     (2)

                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

                     (3)

                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

                     (4)

                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.

                     (5)

                     Tässä asetuksessa säädetyt toimenpiteet ovat tullikoodeksikomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.

            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 31 päivänä toukokuuta 2021.

                  Komission puolesta,

                  puheenjohtajan nimissä

               Gerassimos THOMAS

                  Pääjohtaja

                  Verotuksen ja tulliliiton pääosasto

            (1)  EUVL L 269, 10.10.2013, s. 1.

            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).

            LIITE

                        Tavaran kuvaus

                        Luokittelu
                        (CN-koodi)

                        Perusteet

                        (1)

                        (2)

                        (3)

                        Kermettisauvat, joiden poikkileikkaus on yhtenäinen pyöreä. Pituudeltaan ja läpimitaltaan vaihtelevat tavarat voivat olla poikkileikkaukseltaan täyteisiä tai rei’itettyjä ja niissä voi olla jäähdytyskanavia. Niiden päät ovat tylpät. Jotkin näistä tavaroista voivat olla viistottuja.
                        Tavarat on valmistettu kermetistä eli sintratusta metallikarbidista, jonka pohjana on käytetty volframikarbidia ja sideaineena kobolttia.
                        Koska tavaroiden jalostusaste on alhainen ja niiden muoto on yksinkertainen, niitä voidaan käyttää monenlaisiin käyttötarkoituksiin, kuten vahvistusosina. Jos tavaroita jalostetaan enemmän, niitä voidaan käyttää työkaluihin ja työkaluina.

                        8113 00 90

                        Luokittelu määräytyy yhdistetyn nimikkeistön 1 ja 6 yleisen tulkintasäännön, XV jakson 4 huomautuksen sekä CN-koodien 8113 00  ja 8113 00 90  nimiketekstien mukaisesti.
                        Luokittelu CN-koodiin 8209 00 80  kermetistä valmistetuiksi työkaluja varten tarkoitetuiksi sauvoiksi ja niiden kaltaisiksi asentamattomiksi kappaleiksi ei tule kyseeseen, koska tavaroita voidaan käyttää työkaluihin ja työkaluina ainoastaan, jos niitä jalostetaan enemmän, ja koska ne soveltuvat myös muihin käyttötarkoituksiin.
                        Tavarat on luokiteltava nimikkeeseen 8113 , johon kuuluvat kermetit sekä muokkaamattomina että muualle yhdistettyyn nimikkeistöön kuulumattomina tavaroina (ks. myös harmonoidun järjestelmän selitykset, nimike 8113 , kuudes kappale).
                        Sen vuoksi tavara on luokiteltava CN-koodiin 8113 00 90  muuksi kermetiksi ja siitä valmistetuksi tavaraksi.


title: Komission täytäntöönpanoasetus (EU) 2021/911, annettu 31 päivänä toukokuuta 2021, tiettyjen tavaroiden luokittelusta yhdistettyyn nimikkeistöön

text:
                  7.6.2021

                  FI

                  Euroopan unionin virallinen lehti

                  L 199/7

         KOMISSION TÄYTÄNTÖÖNPANOASETUS (EU) 2021/911,
         annettu 31 päivänä toukokuuta 2021,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:

                     (1)

                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

                     (2)

                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

                     (3)

                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.

                     (4)

                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.

                     (5)

                     Tässä asetuksessa säädetyt toimenpiteet ovat tullikoodeksikomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Liitteenä olevan taulukon sarakkeessa 1 esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.

            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 31 päivänä toukokuuta 2021.

                  Komission puolesta

                  puheenjohtajan nimissä

               Gerassimos THOMAS

                  Pääjohtaja

                  Verotuksen ja tulliliiton pääosasto

            (1)  EUVL L 269, 10.10.2013, s. 1.

            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).

            LIITE

                        Tavaran kuvaus

                        Luokittelu
                        (CN-koodi)

                        Perusteet

                        (1)

                        (2)

                        (3)

                        Siirtoalusta, jossa on

                                    —

                                    puupohjainen levy (kuitulevy, jonka kulmat ja reunat on pyöristetty),

                                    —

                                    muoviset liukuesteet levyn yläpinnassa,

                                    —

                                    muovipyörät,

                                    —

                                    metallikiinnikkeet muovipyörien kiinnittämiseksi levyn alapinnalle.

                              Tavarassa on kädensija, jotta sitä voidaan kantaa esimerkiksi käsin tai se voidaan ripustaa seinälle.
                        Tavara on tarkoitettu käytettäväksi erilaisten esineiden, erityisesti huonekalujen ja muiden raskaiden esineiden, siirtämiseen.
                        (Katso kuva) (*1)

                        4421 99 10

                        Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön, 44 ryhmän 3 huomautuksen sekä CN-koodien 4421 , 4421 99  ja 4421 99 10  nimiketekstien mukaisesti.
                        Luokittelu CN-koodiin 8716 80 00  muuksi kuljetusvälineeksi, ilman mekaanista kuljetuskoneistoa, ei tule kyseeseen, koska tavaran objektiivisesti todettavat ominaispiirteet ja ominaisuudet eivät täysin vastaa nimikkeen 8716  ja CN-koodin 8716 80 00  sanamuotoja.
                        Kun otetaan huomioon tavaran objektiiviset ominaispiirteet ja ominaisuudet, mukaan luettuna kädensija, jota ei käytetä tavaran työntämiseen jaloin tai käsin, ja sen rakenne raskaiden esineiden, kuten huonekalujen, siirtämiseen esineitä työntämällä, tavaraa ei ole suunniteltu hinattavaksi muilla kulkuneuvoilla, työnnettäväksi tai vedettäväksi käsin, työnnettäväksi jaloin tai eläinten vedettäväksi (ks. myös harmonoidun järjestelmän selitykset, nimike 8716 , toinen kappale).
                        Tavaraa ei voida pitää kuljetusvälineenä, koska sillä ei ole joitakin nimikkeen 8716  käsin tai jaloin liikutettavan kuljetusvälineen ominaispiirteitä ja ominaisuuksia, koska se ei ole rattaat, kärryt tai vaunu tai koska se ei koostu kuljetusvälineen tietystä osasta, kuten alustasta.
                        Näin ollen tavara on luokiteltava perusaineosansa mukaisesti.
                        Tavara on eri materiaaleista (puusta, muovista ja metallista) koostuva yhdistelmätuote. Aineosa, joka antaa tavaralle sen olennaisen luonteen, on puu, koska puulevy muodostaa pääosan yhdistelmätuotteesta ja koska puulevyllä on suurin merkitys tavaran käyttötarkoituksen kannalta.
                        Tavara on sen vuoksi luokiteltava CN-koodiin 4421 99 10  muuksi kuitulevystä valmistetuksi tavaraksi.

               (*1)  Kuva on ainoastaan ohjeellinen.


title: Komission täytäntöönpanoasetus (EU) 2021/912, annettu 4 päivänä kesäkuuta 2021, luvan antamisesta uuselintarvikkeen lakto-N-neotetraoosin (mikrobiaalinen) eritelmän muuttamiseksi ja täytäntöönpanoasetuksen (EU) 2017/2470 muuttamisesta (ETA:n kannalta merkityksellinen teksti)

text:
                  7.6.2021

                  FI

                  Euroopan unionin virallinen lehti

                  L 199/10

         KOMISSION TÄYTÄNTÖÖNPANOASETUS (EU) 2021/912,
         annettu 4 päivänä kesäkuuta 2021,
         luvan antamisesta uuselintarvikkeen lakto-N-neotetraoosin (mikrobiaalinen) eritelmän muuttamiseksi ja täytäntöönpanoasetuksen (EU) 2017/2470 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon uuselintarvikkeista, Euroopan parlamentin ja neuvoston asetuksen (EU) N:o 1169/2011 muuttamisesta sekä Euroopan parlamentin ja neuvoston asetuksen (EY) N:o 258/97 ja komission asetuksen (EY) N:o 1852/2001 kumoamisesta 25 päivänä marraskuuta 2015 annetun Euroopan parlamentin ja neuvoston asetuksen (EU) 2015/2283 (1) ja erityisesti sen 12 artiklan,
         sekä katsoo seuraavaa:

                     (1)

                     Asetuksessa (EU) 2015/2283 säädetään, että unionin markkinoille voidaan saattaa vain sellaisia uuselintarvikkeita, jotka on hyväksytty ja jotka mainitaan unionin luettelossa.

                     (2)

                     Asetuksen (EU) 2015/2283 8 artiklan nojalla annettiin komission täytäntöönpanoasetus (EU) 2017/2470 (2), jossa vahvistetaan unionin luettelo hyväksytyistä uuselintarvikkeista.

                     (3)

                     Asetuksen (EU) 2015/2283 12 artiklan mukaisesti komissio toimittaa luonnoksen täytäntöönpanosäädökseksi, jolla hyväksytään uuselintarvikkeen saattaminen unionin markkinoille ja saatetaan unionin luettelo ajan tasalle.

                     (4)

                     Komission täytäntöönpanopäätöksellä (EU) 2016/375 (3) hyväksyttiin kemiallisesti syntetisoidun lakto-N-neotetraoosin saattaminen markkinoille elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 (4) mukaisesti.

                     (5)

                     Yritys Glycom A/S ilmoitti 1 päivänä syyskuuta 2016 komissiolle asetuksen (EY) N:o 258/97 5 artiklan mukaisesti aikomuksestaan saattaa markkinoille Escherichia coli -kannan K-12 avulla tuotettua mikrobiaalista lakto-N-neotetraoosia elintarvikkeiden uutena ainesosana.

                     (6)

                     Ilmoituksen yhteydessä Glycom A/S toimitti asetuksen (EY) N:o 258/97 3 artiklan 4 kohdan mukaisesti komissiolle myös Irlannin toimivaltaisen viranomaisen laatiman lausunnon, jossa todettiin kyseisen yrityksen toimittaman tieteellisen näytön perusteella, että Escherichia coli -kannan K-12 avulla tuotettu lakto-N-neotetraoosi vastaa olennaisesti täytäntöönpanopäätöksellä (EU) 2016/375 hyväksyttyä synteettistä lakto-N-neotetraoosia. Näin ollen mikrobiaalinen lakto-N-neotetraoosi sisällytettiin unionin uuselintarvikeluetteloon.

                     (7)

                     Yritys Chr. Hansen A/S, jäljempänä ’hakija’, esitti 23 päivänä kesäkuuta 2019 komissiolle asetuksen (EU) 2015/2283 10 artiklan 1 kohdan mukaisesti hakemuksen Escherichia coli -kannan BL21(DE3) johdettujen kantojen PS-LNnT-JBT ja DS-LNnT-JBT yhdistelmän avulla tuotetun mikrobiaalisen lakto-N-neotetraoosin hyväksymisestä uuselintarvikkeena samoilla käyttöedellytyksillä, jotka on jo hyväksytty synteettisen ja mikrobiaalisen lakto-N-neotetraoosin osalta. Hakija pyysi unionin luettelon päivittämistä kyseisen uuselintarvikkeen uuden lähteen osalta.

                     (8)

                     Lisäksi hakija ehdotti joidenkin tästä uudesta lähteestä saadun lakto-N-neotetraoosin (mikrobiaalinen) eritelmien päivittämistä, koska ne eroavat luvan saaneen Escherichia coli -kannan K-12 avulla tuotetun mikrobiaalisen lakto-N-neotetraoosin eritelmästä: tuhkapitoisuus nostetaan ≤ 0,4 prosentista ≤ 1,0 prosenttiin ja hiivan ja homeiden pitoisuus nykyisestä ≤ 10 pesäkkeen muodostavasta yksiköstä, jäljempänä ’PMY’, grammaa uuselintarviketta kohti molempien mikro-organismityyppien osalta ≤ 50 PMY:hyn/g näiden kahden yhdistelmän osalta eikä metanolia (verrattuna nykyiseen ≤ 100 mg/kg) ja lakto-N-neotetraoosifruktoosin isomeerejä (verrattuna nykyiseen ≤ 1,0 %) saa esiintyä.

                     (9)

                     Komissio pyysi 17 päivänä tammikuuta 2020 Euroopan elintarviketurvallisuusviranomaista, jäljempänä ’elintarviketurvallisuusviranomainen’, arvioimaan Escherichia coli -kannan BL21(DE3) johdettujen kantojen PS-LNnT-JBT ja DS-LNnT-JBT yhdistelmän avulla tuotettua lakto-N-neotetraoosia asetuksen (EU) 2015/2283 11 artiklan vaatimusten mukaisesti.

                     (10)

                     Elintarviketurvallisuusviranomainen antoi 22 päivänä lokakuuta 2020 tieteellisen lausunnon ”Safety of lacto-N-neotetraose (LNnT) produced by derivative strains of E. coli BL21 as a novel food pursuant to Regulation (EU) 2015/2283” (5) lakto-N-neotetraoosin turvallisuudesta.

                     (11)

                     Tieteellisessä lausunnossaan elintarviketurvallisuusviranomainen totesi, että Escherichia coli -kannan BL21(DE3) johdettujen kantojen PS-LNnT-JBT ja DS-LNnT-JBT yhdistelmän avulla tuotettu lakto-N-neotetraoosi asetuksen (EU) 2015/2283 mukaisena uuselintarvikkeena on turvallinen tällä hetkellä hyväksytyillä käyttöedellytyksillä. Sen vuoksi kyseinen tieteellinen lausunto antaa riittävät perusteet vahvistaa, että Escherichia coli -kannan BL21(DE3) johdettujen kantojen PS-LNnT-JBT ja DS-LNnT-JBT yhdistelmän avulla tuotettu lakto-N-neotetraoosi on asetuksen (EU) 2015/2283 12 artiklan 1 kohdan vaatimusten mukainen.

                     (12)

                     Sen vuoksi on aiheellista muuttaa mikrobiologisesti tuotetun lakto-N-neotetraoosin eritelmää Escherichia coli -kannan BL21(DE3) johdettujen kantojen PS-LNnT-JBT ja DS-LNnT-JBT sisällyttämiseksi kyseisen uuselintarvikkeen lähteenä jo hyväksytyn Escherichia coli -kannan K12 lisäksi ja ehdotettujen tuhkan sekä hiivan ja homeiden esiintymispitoisuuksien muuttamiseksi.

                     (13)

                     Asetuksen (EU) 2017/2470 liitettä olisi sen vuoksi muutettava.

                     (14)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EU) 2015/2283 6 artiklassa tarkoitetussa hyväksyttyjen uuselintarvikkeiden luettelossa oleva lakto-N-neotetraoosia koskeva kohta tämän asetuksen liitteen mukaisesti.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 4 päivänä kesäkuuta 2021.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 327, 11.12.2015, s. 1.

            (2)  Komission täytäntöönpanoasetus (EU) 2017/2470, annettu 20 päivänä joulukuuta 2017, unionin uuselintarvikeluettelon laatimisesta uuselintarvikkeista annetun Euroopan parlamentin ja neuvoston asetuksen (EU) 2015/2283 mukaisesti (EUVL L 351, 30.12.2017, s. 72).

            (3)  Komission täytäntöönpanopäätös (EU) 2016/375, annettu 11 päivänä maaliskuuta 2016, luvan antamisesta lakto-N-neotetraoosin saattamiseksi markkinoille elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti (EUVL L 70, 16.3.2016, s. 22).

            (4)  Euroopan parlamentin ja neuvoston asetus (EY) N:o 258/97, annettu 27 päivänä tammikuuta 1997, uuselintarvikkeista ja elintarvikkeiden uusista ainesosista (EYVL L 43, 14.2.1997, s. 1).

            (5)  EFSA Journal 2020;18(11):6305.

            LIITE
            Korvataan täytäntöönpanoasetuksen (EU) 2017/2470 liitteen taulukossa 2 (Eritelmät) oleva kohta ”lakto-N-neotetraoosi (mikrobiaalinen)” seuraavasti:

                           ”Lakto-N-neotetraoosi

                              (mikrobiaalinen)

                              Määritelmä:

                           Kemiallinen nimi: β-D-Galaktopyranosyyli-(1→4)-2-asetamido-2-deoksi-β-D-glukopyranosyyli-(1→3)-β-D-galaktopyranosyyli-(1→4)-D-glukopyranoosi
                           Kemiallinen kaava: C26H45NO21

                           CAS-numero: 13007-32-4
                           Molekyylipaino: 707,63 g/mol

                              Lähde:

                                       —

                                       Muuntogeeninen Escherichia coli K-12 -kanta tai

                                       —

                                       muuntogeenisten Escherichia coli BL21(DE3) -kantojen PS-LNnT-JBT ja DS-LNnT-JBT yhdistelmä

                              Kuvaus:

                           Lakto-N-neotetraoosi on valkoinen tai lähes valkoinen jauhe, jota tuotetaan mikrobiologisella prosessilla.

                              Puhtaus:

                           Määritys (vedettömänä): ≥ 80 %
                           D-Laktoosi: ≤ 10,0 %
                           Lakto-N-trioosi II: ≤ 3,0 %

                              para-Lakto-N-neoheksaoosi: ≤ 5,0 %
                           Lakto-N-neotetraoosifruktoosin isomeeri: ≤ 1,0 %
                           Sakkaridien summa (lakto-N-neotetraoosi, D-laktoosi, lakto-N-trioosi II, para-lakto-N-neoheksaoosi ja lakto-N-neotetraoosifruktoosin isomeeri): ≥ 92 % (painoprosenttia kuiva-aineesta)
                           pH (20 °C, 5-prosenttinen liuos): 4,0–7,0
                           Vesi: ≤ 9,0 %
                           Sulfatoitu tuhka: ≤ 1,0 %
                           Liuotinjäämät (metanoli): ≤ 100 mg/kg
                           Proteiinijäämät: ≤ 0,01 %

                              Mikrobiologiset vaatimukset:

                           Aerobisten mesofiilisten bakteerien kokonaismäärä: ≤ 500 PMY/g
                           Hiivat ja homeet: ≤ 50 PMY/g
                           Endotoksiinijäämät: ≤ 10 EU/mg
                           PMY: pesäkkeen muodostavat yksiköt; EU: endotoksiiniyksiköt”


title: Komission täytäntöönpanoasetus (EU) 2019/1374, annettu 26 päivänä elokuuta 2019, tutkimuksen aloittamisesta uudelleen asiassa C-644/17 Eurobolt 3 päivänä heinäkuuta 2019 annetun tuomion jälkeen Kiinan kansantasavallasta peräisin olevien tiettyjen rauta- ja teräskiinnittimien tuonnissa asetuksella (EY) N:o 91/2009 käyttöön otetun lopullisen polkumyyntitullin laajentamisesta koskemaan Malesiasta lähetettyjen tiettyjen rauta- ja teräskiinnittimien tuontia riippumatta siitä, onko niiden alkuperämaaksi ilmoitettu Malesia, 18 päivänä heinäkuuta 2011 annetun neuvoston täytäntöönpanoasetuksen (EU) N:o 723/2011 osalta

text:
                  27.8.2019

                  FI

                  Euroopan unionin virallinen lehti

                  L 223/1

         KOMISSION TÄYTÄNTÖÖNPANOASETUS (EU) 2019/1374,
         annettu 26 päivänä elokuuta 2019,
         tutkimuksen aloittamisesta uudelleen asiassa C-644/17 Eurobolt 3 päivänä heinäkuuta 2019 annetun tuomion jälkeen Kiinan kansantasavallasta peräisin olevien tiettyjen rauta- ja teräskiinnittimien tuonnissa asetuksella (EY) N:o 91/2009 käyttöön otetun lopullisen polkumyyntitullin laajentamisesta koskemaan Malesiasta lähetettyjen tiettyjen rauta- ja teräskiinnittimien tuontia riippumatta siitä, onko niiden alkuperämaaksi ilmoitettu Malesia, 18 päivänä heinäkuuta 2011 annetun neuvoston täytäntöönpanoasetuksen (EU) N:o 723/2011 osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen ja erityisesti sen 266 artiklan,
         ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1) ja erityisesti sen 14 artiklan,
         sekä katsoo seuraavaa:
         1.   MENETTELY

                     (1)

                     Komissio pani 9 päivänä marraskuuta 2007 neuvoston asetuksen (EY) N:o 384/96, jäljempänä ’perusasetus’, 5 artiklan mukaisesti vireille polkumyynnin vastaisen menettelyn (2), joka koski Kiinan kansantasavallasta peräisin olevien tiettyjen rauta- ja teräskiinnittimien tuontia (3).

                     (2)

                     Neuvosto otti 31 päivänä tammikuuta 2009 neuvoston asetuksella (EY) N:o 91/2009 (4) käyttöön lopullisen polkumyyntitullin Kiinan kansantasavallasta, jäljempänä ’Kiina’, peräisin olevien tiettyjen rauta- ja teräskiinnittimien tuonnissa.

                     (3)

                     Lopullisen polkumyyntitullin käyttöönoton jälkeen komissio sai näyttöä siitä, että toimenpiteitä kierrettiin laivaamalla tuotteet Malesian kautta.

                     (4)

                     Tästä syystä komissio pani 28 päivänä marraskuuta 2010 asetuksella (EU) 966/2010 (5) vireille tutkimuksen, joka koski asetuksella (EY) N:o 91/2009 käyttöön otettujen polkumyyntitoimenpiteiden mahdollista kiertämistä.

                     (5)

                     Neuvosto laajensi asetuksella (EY) N:o 91/2009 käyttöön otetun polkumyyntitullin 26 päivänä heinäkuuta 2011 koskemaan Malesiasta lähetettyjä tiettyjä rauta- ja teräskiinnittimiä riippumatta siitä, onko niiden alkuperämaaksi ilmoitettu Malesia,18 päivänä heinäkuuta 2011 annetulla neuvoton asetuksella (EU) N:o 723/2011 (6), jäljempänä ’toimenpiteiden kiertämistä koskeva asetus’.

                     (6)

                     Komissio kumosi 27 päivänä helmikuuta 2016 (7) asetuksella (EY) N:o 91/2009 käyttöön otetun lopullisen polkumyyntitullin, sellaisena kuin oli laajennettuna asetuksella (EU) N:o 723/2011.

                     (7)

                     Alankomaiden korkein oikeus pyysi 17 päivänä marraskuuta 2017 ennakkoratkaisua hollantilaisen tuojan Eurobolt BV:n, jäljempänä ’Eurobolt’, Alankomaissa vireille panemassa riita-asiassa, joka koski Malesiasta peräisin olevia kiinnittimiä. Eurobolt kyseenalaisti kiertämistä koskevien toimenpiteiden pätevyyden sillä perusteella, että komissio ei ollut toimittanut komitealle kaikkia asiaa koskevia tietoja vähintään 10 työpäivää ennen komitean kokousta, kuten kyseisenä ajankohtana sovelletun asetuksen (EY) N:o 1225/2009 (8) 15 artiklan 2 kohdassa edellytetään.

                     (8)

                     Tässä yhteydessä ennakkoratkaisua pyytänyt tuomioistuin kysyi unionin tuomioistuimelta, onko asetus (EU) N:o 723/2011 pätemätön asetuksen (EY) N:o 1225/2009 15 artiklan 2 kohdan perusteella, koska Euroboltin huomautuksia, jotka tämä toimitti vastauksena komission päätelmiin ja jotka olivat merkityksellisiä kyseisen säännöksen kannalta, ei toimitettu kyseisessä artiklassa tarkoitetulle neuvoa-antavalle komitealle vähintään 10 työpäivää ennen mainitun komitean kokousta (9).

                     (9)

                     Tuomiossaan unionin tuomioistuin totesi, että kyseiset huomautukset toimitettiin Euroboltille, koska tämä oli asianomainen osapuoli tutkimuksessa, jonka komissio oli pannut vireille asetuksen (EY) N:o 1225/2009 13 artiklan 3 kohdan nojalla. Huomautukset oli tarkoitettu vastaukseksi komission tekemiin alustaviin päätelmiin (10). Sen vuoksi niiden olisi pitänyt katsoa olevan asiaa koskevia tietoja asetuksen (EY) N:o 1225/2009 (11) 15 artiklan 2 kohdan kannalta siinä mielessä, että kyseistä säännöstä oli rikottu, kun kyseisiä huomautuksia ei toimitettu jäsenvaltioille vähintään 10 työpäivää ennen neuvoa-antavan komitean kokousta (12).

                     (10)

                     Tuomioistuin katsoo, että asetuksen (EY) N:o 1225/2009 15 artiklan 2 kohdassa tarkoitettu vaatimus toimittaa neuvoa-antavalle komitealle kaikki asiaa koskevat tiedot vähintään 10 työpäivää ennen mainitun komitean kokousta on olennainen menettelysääntö, joka kuuluu menettelyn sääntöjenmukaisuutta koskeviin olennaisiin muotomääräyksiin ja joiden noudattamatta jättäminen aiheuttaa kyseessä olevan säädöksen pätemättömyyden (13).

                     (11)

                     Unionin toimielinten on SEUT-sopimuksen 266 artiklan mukaisesti toteutettava Euroopan unionin tuomioistuimen tuomion täytäntöön panemiseksi tarvittavat toimenpiteet.

                     (12)

                     Jos tuomioistuimen tuomiolla kumotaan asetus, jolla otetaan käyttöön polkumyyntitulleja, tai todetaan tällainen asetus pätemättömäksi, oikeuskäytännön mukaan toimielin, jota pyydetään toteuttamaan tarvittavat toimenpiteet kyseisen tuomion täytäntöön panemiseksi, voi jatkaa kyseisen asetuksen taustalla olevaa menettelyä, vaikka tällaisesta toimivallasta ei nimenomaisesti säädetä sovellettavassa lainsäädännössä (14).

                     (13)

                     Lisäksi asianomainen toimielin voi – paitsi jos todettu sääntöjenvastaisuus on johtanut koko menettelyn lainvastaisuuteen – jatkaa menettelyä vain siitä vaiheesta, jossa tämä sääntöjenvastaisuus tapahtui, sellaisen toimen antamiseksi, jolla pyritään korvaamaan aikaisempi kumottu tai pätemättömäksi todettu säädös (15). Tämä tarkoittaa erityisesti sitä, että tilanteessa, jossa hallinnollisen menettelyn päättävä säädös kumotaan, kumoaminen ei välttämättä vaikuta valmisteleviin säädöksiin, kuten kiertämisen vastaisen menettelyn vireillepanoon asetuksella (EU) N:o 966/2010.

                     (14)

                     Tässä tapauksessa unionin tuomioistuin totesi asetuksen (EU) N:o 723/2011 pätemättömäksi, koska se on annettu asetuksen (EY) N:o 1225/2009 15 artiklan 2 kohdassa tarkoitetun neuvoa-antavan menettelyn vastaisesti. Näin ollen komissio voi korjata ne asetuksen (EU) N:o 723/2011 osat, jotka johtivat sen kumoamiseen, ja jättää ennalleen ne osat, joihin unionin tuomioistuimen tuomio (16) ei vaikuta.

                     (15)

                     Tämän vuoksi komissio päätti aloittaa uudelleen toimenpiteiden kiertämistä koskevan tutkimuksen korjatakseen unionin tuomioistuimen toteaman lainvastaisuuden.

               2.   MENETTELYN ALOITTAMINEN UUDELLEEN

         2.1.   Uudelleenaloittaminen

                     (16)

                     Edellä esitetyn perusteella komissio aloittaa uudelleen toimenpiteiden kiertämistä koskevan tutkimuksen, joka koskee Malesiasta lähetettyjen tiettyjen rauta- ja teräskiinnittimien tuontia riippumatta siitä, onko niiden alkuperämaaksi ilmoitettu Malesia, ja joka johti 18 päivänä heinäkuuta 2011 annetun neuvoston täytäntöönpanoasetuksen (EU) N:o 723/2011, jolla laajennetaan asetuksella (EY) N:o 91/2009 käyttöön otetun polkumyyntitullin soveltamisalaa, hyväksymiseen.

                     (17)

                     Uudelleenaloittaminen koskee ainoastaan unionin tuomioistuimen asiassa C-644/17 Eurobolt antaman tuomion täytäntöönpanoa. Unionin tuomioistuimen kyseisessä tuomiossa toteama lainvastaisuus liittyy asetuksen (EY) N:o 1225/2009, sellaisena kuin se oli kyseisenä ajankohtana, 15 artiklan 2 kohdassa tarkoitetusta neuvoa-antavasta menettelystä johtuviin velvoitteisiin. Kyseinen menettely on sittemmin korvattu asetuksen (EU) N:o 182/2011 (17) 5 artiklassa tarkoitetulla tarkastelumenettelyllä (18).

                     (18)

                     Tältä osin komissio katsoo, että periaatteessa Euroopan unionin säädökset on hyväksyttävä niiden antamisen aikana voimassa olleiden menettelysääntöjen mukaisesti. Koska asetuksen (EY) N:o 1225/2009 15 artiklan 2 kohta on kuitenkin kumottu siltä osin kuin se oli voimassa toimenpiteiden perustana olevan tutkimuksen aikana, kyseessä olevan kiertämistä koskevan tutkimuksen, joka pantiin vireille asetuksen (EY) N:o 1225/2009 13 artiklan 3 kohdan nojalla, uudelleen avaamisen kaltainen menettely voidaan sen jälkeen, kun asetuksen (EY) N:o 1225/2009 15 artiklan 2 kohta, sellaisena kuin sitä sovellettiin asetuksen (EU) N:o 723/2011 hyväksymisen ajankohtana, oli kumottu, saattaa päätöksen ainoastaan nykyisin käytössä olevan kiertämisen vastaisia toimenpiteitä koskevan komiteamenettelyn pohjalta (19). Asetuksen (EY) N:o 1225/2009, sellaisena kuin se on muutettuna ja kodifioituna asetuksella (EU) 2016/1036 (20), 15 artiklan 3 kohdan mukaan käsillä olevassa menettelyn uudelleen avaamisessa olisi noudatettava asetuksen (EU) N:o 182/2011 5 artiklassa tarkoitettua menettelyä.

                     (19)

                     Koska tässä nimenomaisessa tapauksessa Euroboltin, joka oli asianomainen osapuoli tutkimuksessa, jonka komissio oli pannut vireille asetuksen (EY) N:o 1225/2009 13 artiklan 3 kohdan nojalla, huomautuksia ei toimitettu asianmukaisesti neuvoa-antavalle komitealle, komissio aikoo analysoida mainittuja huomautuksia (ja muita mahdollisia lisätietoja, joita asianomainen osapuoli toimitti 2.2 kohdan mukaisesti) ja ottaa analyysinsä tulokset huomioon komitealle toimitettavassa ehdotuksessa.

                     (20)

                     Tämän jälkeen komissio kuulee komiteaa asetuksen (EU) N:o 182/2011 5 artiklassa tarkoitetun tarkastelumenettelyn (johon asetuksen (EU) 2016/1036 15 artiklan 3 kohdassa viitataan) mukaisesti vähintään 14 päivää ennen mainitun komitean kokousta. Näin jäsenvaltioiden viranomaiset voivat tutustua kaikkiin oleellisiin kyseisiä huomautuksia koskeviin tietoihin ja määritellä kantansa sisäisissä ja ulkoisissa kuulemismenettelyissä ja siten suojella etujaan.

               2.2.   Kirjalliset huomautukset

                     (21)

                     Asianomaisia osapuolia pyydetään esittämään näkökantansa, toimittamaan tietoja ja esittämään asiaa tukevaa näyttöä tutkimuksen uudelleen aloittamiseen liittyvistä seikoista 20 päivän kuluessa tämän asetuksen julkaisemisesta Euroopan unionin virallisessa lehdessä.

               2.3.   Mahdollisuus tulla tutkimusta suorittavien komission yksiköiden kuulemaksi

                     (22)

                     Asianomaiset osapuolet voivat pyytää tulla tutkimusta suorittavien komission yksiköiden kuulemiksi. Kuulemista koskevat pyynnöt on esitettävä kirjallisesti, ja niissä on ilmoitettava pyynnön perustelut. Tutkimuksen uudelleen aloittamiseen liittyviä kysymyksiä koskevat kuulemispyynnöt on esitettävä 15 päivän kuluessa tämän ilmoituksen julkaisemisesta Euroopan unionin virallisessa lehdessä. Myöhemmät kuulemispyynnöt on esitettävä määräajoissa, jotka komissio vahvistaa osapuolten kanssa käymässään yhteydenpidossa.

               2.4.   Kirjallisia huomautuksia ja kirjeenvaihtoa koskevat ohjeet

                     (23)

                     Kaupan suojatoimiin liittyvien tutkimusten yhteydessä komissiolle toimitettuihin tietoihin ei sovelleta tekijänoikeuksia. Jos kyse on tiedoista, joihin kolmannella osapuolella on tekijänoikeuksia, asianomaisten osapuolten on ennen tietojen toimittamista komissiolle pyydettävä tekijänoikeuksien haltijalta nimenomainen lupa, jonka perusteella a) komissio voi käyttää tietoja tässä kaupan suojatoimiin liittyvässä menettelyssä ja b) tietoja voidaan toimittaa tämän tutkimuksen asianomaisille osapuolille sellaisessa muodossa, että nämä voivat käyttää puolustautumisoikeuttaan.

                     (24)

                     Kaikki asianomaisten osapuolten luottamuksellisina toimittamat kirjalliset huomautukset ja kirjeenvaihto on varustettava merkinnällä ”Limited” (21).

                     (25)

                     Asianomaisten osapuolten, jotka toimittavat luottamuksellisia tietoja, on toimitettava niistä polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (22) 19 artiklan 2 kohdan mukaisesti ei-luottamukselliset yhteenvedot, jotka varustetaan merkinnällä ”For inspection by interested parties” (asianomaisten tarkasteltaviksi). Näiden yhteenvetojen tulee olla riittävän yksityiskohtaiset, jotta luottamuksellisen tiedon sisällöstä olisi saatavissa riittävä käsitys. Jos asianomainen osapuoli ei liitä toimittamiinsa luottamuksellisiin tietoihin ei-luottamuksellista yhteenvetoa, jonka muoto ja laatu vastaavat vaatimuksia, kyseiset luottamukselliset tiedot voidaan jättää huomiotta.

                     (26)

                     Asianomaisten osapuolten on esitettävä kaikki huomautuksensa ja pyyntönsä TRON.tdi-tietokannan kautta (https://webgate.ec.europa.eu/tron/TDI) (23), skannatut valtakirjat ja todistukset mukaan luettuina. Käyttämällä sähköpostia TRON.tdi-tietokantaa asianomaiset osapuolet ilmaisevat hyväksyvänsä sähköisiin lähetyksiin sovellettavat säännöt, jotka on julkaistu asiakirjassa ”CORRESPONDENCE WITH THE EUROPEAN COMMISSION IN TRADE DEFENCE CASES” kauppapolitiikan pääosaston verkkosivustolla osoitteessa http://trade.ec.europa.eu/doclib/docs/2011/june/tradoc_148003.pdf. Asianomaisten osapuolten on ilmoitettava nimensä, osoitteensa, puhelinnumeronsa ja voimassa oleva sähköpostiosoitteensa sekä varmistettava, että ilmoitettu sähköpostiosoite on yrityksen virallinen toimiva sähköpostiosoite, jota seurataan päivittäin. Kun yhteystiedot on toimitettu, komissio on yhteydessä asianomaisiin osapuoliin ainoastaan sähköpostitse, jolleivät ne nimenomaisesti pyydä saada kaikkia asiakirjoja komissiolta muulla tavoin tai jollei lähetettävän asiakirjan luonne edellytä sen lähettämistä kirjattuna kirjeenä. Lisäsäännöt ja -tiedot komission kanssa käytävästä kirjeenvaihdosta, mukaan lukien sähköpostitse toimitettavia tietoja koskevat periaatteet, ovat saatavilla edellä mainituista asianomaisten osapuolten kanssa käytävää viestintää koskevista ohjeista.
                     Komission yhteystiedot:

                                 European Commission

                                 Directorate-General for Trade

                                 Directorate H

                                 Office: CHAR 04/039

                                 1049 Brussels

                                 BELGIUM

                                 Sähköposti: TRADE-AD-FASTENERS-MALAYSIA@ec.europa.eu

               2.5.   Yhteistyöstä kieltäytyminen

                     (27)

                     Jos asianomainen osapuoli kieltäytyy antamasta tarvittavia tietoja tai ei toimita niitä määräajassa tai jos se huomattavasti vaikeuttaa tutkimusta, päätelmät, jotka voivat olla myönteisiä tai kielteisiä, voidaan perusasetuksen 18 artiklan mukaisesti tehdä käytettävissä olevien tietojen perusteella.

                     (28)

                     Jos todetaan, että jokin asianomainen osapuoli on toimittanut vääriä tai harhaanjohtavia tietoja, nämä tiedot voidaan jättää huomiotta ja niiden sijasta voidaan käyttää käytettävissä olevia tietoja.

                     (29)

                     Jos asianomainen osapuoli ei toimi yhteistyössä tai toimii vain osittain yhteistyössä ja tästä johtuen päätelmät tehdään käytettävissä olevien tietojen perusteella perusasetuksen 18 artiklan mukaisesti, lopputulos voi olla kyseisen osapuolen kannalta epäedullisempi kuin siinä tapauksessa, että se olisi toiminut yhteistyössä.

                     (30)

                     Jos vastaamisessa ei käytetä tietokonetta, tätä ei pidetä yhteistyöstä kieltäytymisenä sillä edellytyksellä, että asianomainen osapuoli osoittaa, että vastauksen esittäminen vaaditussa muodossa aiheuttaisi kohtuutonta ylimääräistä vaivannäköä tai kohtuuttomia lisäkustannuksia. Asianomaisen osapuolen tulisi ottaa välittömästi yhteyttä komissioon.

               2.6.   Kuulemismenettelystä vastaava neuvonantaja

                     (31)

                     Asianomaiset osapuolet voivat ottaa yhteyttä kauppaan liittyvissä menettelyissä kuulemisesta vastaavaan neuvonantajaan. Neuvonantaja on asianomaisten osapuolten ja tutkimuksen suorittavien komission yksiköiden välinen yhteyshenkilö. Neuvonantaja tarkastelee pyyntöjä tutustua asiakirjoihin, asiakirjojen luottamuksellisuutta koskevia kiistoja, määräaikojen pidentämispyyntöjä ja kolmansien osapuolten pyyntöjä tulla kuulluksi. Neuvonantaja voi järjestää yksittäisen asianomaisen osapuolen kuulemisen ja toimia sovittelijana sen varmistamiseksi, että asianomaisten osapuolten puolustautumisoikeus toteutuu täysimääräisesti.

                     (32)

                     Neuvonantajan kanssa järjestettävää kuulemista koskevat pyynnöt on esitettävä kirjallisesti, ja niissä on ilmoitettava pyynnön perustelut. Neuvonantaja tutkii pyyntöjen perustelut. Tällaisia kuulemisia olisi järjestettävä vain, jos asioita ei ole ratkaistu komission yksiköiden kanssa aikanaan.

                     (33)

                     Kaikki pyynnöt on toimitettava hyvissä ajoin ja viipymättä, ettei vaaranneta menettelyjen hallittua etenemistä. Tätä varten asianomaisten osapuolten olisi otettava yhteyttä neuvonantajaan mahdollisimman varhain sen jälkeen, kun yhteenoton perusteena oleva tapahtuma on tapahtunut. Jos kuulemista koskevat pyynnöt esitetään asianomaisen aikataulun ulkopuolella, neuvonantaja tutkii syyt myöhässä oleviin pyyntöihin, esiin tuotujen asioiden luonteen sekä kyseisten asioiden vaikutuksen puolustautumisoikeuksiin ottaen asianmukaisesti huomioon hyvän hallinnon toteutumisen ja tutkimuksen saattamisen päätökseen oikea-aikaisesti.

                     (34)

                     Asianomaiset osapuolet saavat lisätietoja sekä tarkemmat yhteystiedot kuulemismenettelystä vastaavan neuvonantajan verkkosivuilta kauppapolitiikan pääosaston verkkosivustolla http://ec.europa.eu/trade/trade-policy-and-you/contacts/hearing-officer/.

               2.7.   Henkilötietojen käsittely

                     (35)

                     Tässä tutkimuksessa kerättyjä henkilötietoja käsitellään Euroopan parlamentin ja neuvoston asetuksen (EU) 2018/1725 (24) mukaisesti.

                     (36)

                     Tietosuojailmoitus, jossa annetaan tietoa henkilötietojen käsittelystä komission toteuttamissa kaupan suojatoimenpiteissä, on saatavilla kauppapolitiikan pääosaston verkkosivustolla http://trade.ec.europa.eu/doclib/html/157639.htm.

               2.8.   Ohjeet tulliviranomaisille

                     (37)

                     Kansallisia tulliviranomaisia pyydetään odottamaan uudelleen avatun tutkimuksen tulosten julkaisemista, ennen kuin ne tekevät päätöksiä tämän asetuksen mukaisten tullien takaisinmaksamisesta tai peruuttamisesta. Tulokset julkaistaan yleensä yhdeksän kuukauden kuluessa tämän asetuksen julkaisemisesta.

               2.9.   Tietojen ilmoittaminen

                     (38)

                     Asianomaisille osapuolille ilmoitetaan myöhemmin niistä olennaisista tosiseikoista ja näkökannoista, joiden pohjalta tuomio on tarkoitus panna täytäntöön, ja niille annetaan tilaisuus esittää huomautuksia,

               ON HYVÄKSYNYT TÄMÄN ASETUKSEN:

            1 artikla
            Komissio aloittaa uudelleen toimenpiteiden kiertämistä koskevan tutkimuksen, joka koskee Malesiasta lähetettyjen tiettyjen rauta- ja teräskiinnittimien tuontia riippumatta siitä, onko niiden alkuperämaaksi ilmoitettu Malesia, ja joka johti 18 päivänä heinäkuuta 2011 annetun neuvoston täytäntöönpanoasetuksen (EU) N:o 723/2011, jolla laajennetaan asetuksella (EY) N:o 91/2009 käyttöön otetun polkumyyntitullin soveltamisalaa, hyväksymiseen.

            2 artikla
            Kansallisten tulliviranomaisten on odotettava uudelleen avatun tutkimuksen tulosten julkaisemista, ennen kuin ne tekevät päätöksiä tämän asetuksen mukaisten tullien takaisinmaksamisesta tai peruuttamisesta.

            3 artikla
            Tämä asetus tulee voimaan seuraavana päivänä sen jälkeen, kun se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 26 päivänä elokuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 176, 30.6.2016, s. 21.

            (2)  Ilmoitus Kiinan kansantasavallasta peräisin olevien tiettyjen rauta- ja teräskiinnittimien tuontia koskevan polkumyynnin vastaisen menettelyn aloittamisesta (EUVL C 267, 9.11.2007, s. 31).

            (3)  Neuvoston asetus (EY) N:o 384/96, annettu 22 päivänä joulukuuta 1995, polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta (EYVL L 56, 6.3.1996, s. 1). Perusasetuksen viimeisin konsolidoitu toisinto: Euroopan parlamentin ja neuvoston asetus (EU) 2016/1036, annettu 8 päivänä kesäkuuta 2016, polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta (EUVL L 176, 30.6.2016, s. 21).

            (4)  Neuvoston asetus (EY) N:o 91/2009, annettu 26 päivänä tammikuuta 2009, lopullisen polkumyyntitullin käyttöön ottamisesta Kiinan kansantasavallasta peräisin olevien tiettyjen rauta- ja teräskiinnittimien tuonnissa (EUVL L 29, 31.1.2009, s. 1).

            (5)  Komission asetus (EU) N:o 966/2010, annettu 27 päivänä lokakuuta 2010, tiettyjen Kiinan kansantasavallasta peräisin olevien rauta- ja teräskiinnittimien tuonnissa neuvoston asetuksella (EY) N:o 91/2009 käyttöön otettujen polkumyynnin vastaisten toimenpiteiden mahdollista kiertämistä tiettyjen rauta- ja teräskiinnittimien tuonnilla Malesiasta riippumatta siitä, onko niiden alkuperämaaksi ilmoitettu Malesia, koskevan tutkimuksen vireillepanosta ja kyseisen tuonnin kirjaamisvelvoitteesta (EUVL L 282, 28.10.2010, s. 29).

            (6)  Neuvoston täytäntöönpanoasetus (EU) N:o 723/2011, annettu 18 päivänä heinäkuuta 2011, Kiinan kansantasavallasta peräisin olevien tiettyjen rauta- ja teräskiinnittimien tuonnissa asetuksella (EY) N:o 91/2009 käyttöön otetun lopullisen polkumyyntitullin laajentamisesta koskemaan Malesiasta lähetettyjen tiettyjen rauta- ja teräskiinnittimien tuontia riippumatta siitä, onko niiden alkuperämaaksi ilmoitettu Malesia (EUVL L 194, 26.7.2011, s. 6).

            (7)  Komission täytäntöönpanoasetus (EU) N:o 2016/278, annettu 26 päivänä helmikuuta 2016, Kiinan kansantasavallasta peräisin olevien tiettyjen rauta- ja teräskiinnittimien tuonnissa käyttöön otetun lopullisen polkumyyntitullin, sellaisena kuin se on laajennettuna koskemaan Malesiasta lähetettyjen tiettyjen rauta- ja teräskiinnittimien tuontia riippumatta siitä, onko niiden alkuperämaaksi ilmoitettu Malesia, kumoamisesta (EUVL L 52, 27.2.2016, s. 24).

            (8)  Neuvoston asetus (EY) N:o 1225/2009, annettu 30 päivänä marraskuuta 2009, polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta (EYVL L 343, 22.12.2009, s. 51).

            (9)  Tuomio 3. heinäkuuta 2019, C-644/17 Eurobolt, ECLI:EU:C:2019:555, 33 kohta.

            (10)  Ks. edellinen alaviite, 40 kohta.

            (11)  Ks. edellinen alaviite, 42 kohta.

            (12)  Ks. edellinen alaviite, 43 kohta.

            (13)  Ks. edellinen alaviite, 51 kohta.

            (14)  Tuomioistuimen tuomio 15. maaliskuuta 2018, C-256/16 Deichmann, ECLI:EU:C:2018:187, 73 kohta; ks. myös tuomioistuimen tuomio 19. kesäkuuta 2019, C-612/16 P&J Clark International, ECLI:EU:C:2019:508, 43 kohta.

            (15)  Ks. edellinen alaviite, 74 kohta. Ks. myös tuomioistuimen tuomio 19. kesäkuuta 2019, C-612/16 P&J Clark International, EU:C:2019:508, 43 kohta.

            (16)  Tuomio 3. lokakuuta 2000, C-458/98 P Industrie des Poudres Sphériques vastaan neuvosto, ECLI:EU:C:2000:531, 80–85 kohta.

            (17)  Ks. tältä osin Euroopan parlamentin ja neuvoston asetus (EU) N:o 37/2014, annettu 15 päivänä tammikuuta 2014, tiettyjen yhteiseen kauppapolitiikkaan liittyvien asetusten muuttamisesta tiettyjen toimenpiteiden hyväksymismenettelyjen osalta (EUVL L 18, 21.1.2014, s. 1).

            (18)  Euroopan parlamentin ja neuvoston asetus (EU) N:o 182/2011, annettu 16 päivänä helmikuuta 2011, yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä (EUVL L 55, 28.2.2011, s. 13).

            (19)  Tuomioistuimen tuomio 15. maaliskuuta 2018, C-256/16 Deichmann, ECLI:EU:C:2018:187, 44–55 kohta.

            (20)  Euroopan parlamentin ja neuvoston asetus (EU) 2016/1036, annettu 8 päivänä kesäkuuta 2016, polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta (EUVL L 176, 30.6.2016, s. 21).

            (21)  ”Limited”-merkinnällä varustettu asiakirja on Euroopan Parlamentin ja neuvoston asetuksen (EU) 2016/1036 (EUVL L 176, 30.6.2016, s. 21) 19 artiklassa ja vuoden 1994 GATT-sopimuksen VI artiklan soveltamisesta tehdyn WTO-sopimuksen (polkumyynnin vastainen sopimus) 6 artiklassa tarkoitettu luottamuksellisena pidettävä asiakirja. Se on myös suojattu Euroopan parlamentin ja neuvoston asetuksen (EY) N:o 1049/2001 (EYVL L 145, 31.5.2001, s. 43) 4 artiklan mukaisesti.

            (22)  EUVL L 176, 30.6.2016, s. 21.

            (23)  Päästäkseen käyttämään TRON.tdi-tietokantaa asianomaisilla osapuolilla on oltava EU Login -tili. TRON.tdi-tietokantaan rekisteröitymistä ja sen käyttöä koskevat ohjeet löytyvät osoitteesta https://webgate.ec.europa.eu/tron/resources/documents/gettingStarted.pdf .

            (24)  Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).


title: Komission täytäntöönpanoasetus (EU) 2019/1375, annettu 26 päivänä elokuuta 2019, tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 305. kerran

text:
                  27.8.2019

                  FI

                  Euroopan unionin virallinen lehti

                  L 223/7

         KOMISSION TÄYTÄNTÖÖNPANOASETUS (EU) 2019/1375,
         annettu 26 päivänä elokuuta 2019,
         tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 305. kerran
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä 27 päivänä toukokuuta 2002 annetun neuvoston asetuksen (EY) N:o 881/2002 (1) ja erityisesti sen 7 artiklan 1 kohdan a alakohdan ja 7 a artiklan 5 kohdan,
         sekä katsoo seuraavaa:

                     (1)

                     Asetuksen (EY) N:o 881/2002 liitteessä I on luettelo henkilöistä, ryhmistä ja yhteisöistä, joita asetuksessa tarkoitettu varojen ja muiden taloudellisten resurssien jäädyttäminen koskee.

                     (2)

                     Yhdistyneiden kansakuntien turvallisuusneuvoston pakotekomitea päätti 20 päivänä elokuuta 2019 muuttaa yhden kohdan osalta luetteloa henkilöistä, ryhmistä ja yhteisöistä, joita varojen ja muiden taloudellisten resurssien jäädyttäminen koskee.

                     (3)

                     Sen vuoksi asetuksen (EY) N:o 881/2002 liitettä I olisi muutettava,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EY) N:o 881/2002 liite I tämän asetuksen liitteen mukaisesti.

            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 26 päivänä elokuuta 2019.

                  Komission puolesta,

                  puheenjohtajan nimissä

                  Ulkopolitiikan välineiden hallinnon päällikkö

            (1)  EYVL L 139, 29.5.2002, s. 9.

            LIITE
            Muutetaan neuvoston asetuksen (EY) N:o 881/2002 liite I seuraavasti:
            Korvataan luonnollisten henkilöiden luettelossa oleva seuraava kohta:
            ”BAH AG MOUSSA (Hyvälaatuinen alias: a) Ag Mossa b) Ammi Salim). Malin kansalainen. Asetuksen 7 d artiklan 2 kohdan i alakohdassa tarkoitettu nimeämispäivä: 14.8.2019.” seuraavasti:

               ”BAH AG MOUSSA (Hyvälaatuinen alias: a) Ag Mossa b) Ammi Salim). Syntynyt a) 1.1.1958, b) 31.12.1952, c) 28.10.1956. Malin kansalainen. Asetuksen 7 d artiklan 2 kohdan i alakohdassa tarkoitettu nimeämispäivä: 14.8.2019.”


title: Komission täytäntöönpanoasetus (EU) 2019/1751, annettu 21 päivänä lokakuuta 2019, nimityksen Havarti (SMM) kirjaamisesta suojattujen alkuperänimitysten ja suojattujen maantieteellisten merkintöjen rekisteriin

text:
                  23.10.2019

                  FI

                  Euroopan unionin virallinen lehti

                  L 269/1

         KOMISSION TÄYTÄNTÖÖNPANOASETUS (EU) 2019/1751,
         annettu 21 päivänä lokakuuta 2019,
         nimityksen ”Havarti” (SMM) kirjaamisesta suojattujen alkuperänimitysten ja suojattujen maantieteellisten merkintöjen rekisteriin
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja etenkin sen 15 artiklan 1 kohdan ja 52 artiklan 3 kohdan b alakohdan,
         sekä katsoo seuraavaa:

                     (1)

                     Tanskan komissiolle 5 päivänä lokakuuta 2010 lähettämä hakemus nimen ”Havarti” rekisteröimiseksi suojattuna maantieteellisenä merkintänä julkaistiin Euroopan unionin virallisessa lehdessä (2) asetuksen (EU) N:o 1151/2012 50 artiklan 2 kohdan a alakohdan mukaisesti.

                     (2)

                     Saksa, Espanja, Yhdysvaltojen maitotuotteiden vienninedistämisneuvosto (U.S. Dairy Export Council) yhdessä National Milk Producers Federationin ja International Dairy Foods Associationin kanssa, Yhdysvaltojen kauppaneuvottelijan virasto, Uuden-Seelannin ulko- ja kauppaministeriö, Dairy Companies Association of New Zealand (DCANZ) sekä Dairy Australia Limited Australian hallituksen tukemana vastustivat rekisteröintiä asetuksen (EU) N:o 1151/2012 51 artiklan 2 kohdan mukaisesti. Nämä vastaväitteet otettiin käsiteltäväksi.

                     (3)

                     Lisäksi Costa Rican ”Camara Nacional de Productores de Leche” ja Guatemalan ”Asociación de Desarollo Lácteo” (ASODEL) esittivät komissiolle vastaväiteilmoitukset. Ne eivät kuitenkaan esittäneet asetuksen (EU) N:o 1151/2012 51 artiklan 2 kohdan mukaisia perusteltuja vastaväitteitä.

                     (4)

                     Komissio kehotti käsiteltäviksi otettujen vastaväitteiden asianomaisia osapuolia neuvottelemaan keskenään. Komissio pidensi Tanskan pyynnöstä kaikkien käynnissä olevien neuvottelujen määräaikaa kolmella kuukaudella asetuksen (EU) N:o 1151/2012 51 artiklan 3 kohdan viimeisen alakohdan mukaisesti 5 päivänä elokuuta 2014 ja 22 päivänä syyskuuta 2014 päivätyillä kirjeillä.

                     (5)

                     Koska sopimukseen ei päästy säädetyssä määräajassa, komission olisi annettava asetuksen (EU) N:o 1151/2012 52 artiklan 3 kohdan b alakohdassa tarkoitettua menettelyä noudattaen täytäntöönpanosäädös, jolla rekisteröinnistä päätetään.

                     (6)

                     Vastaväitteen esittäjät väittivät, että Havarti-juustolla ei ole erityistä laatua, mainetta tai muita ominaisuuksia, jotka johtuvat maantieteellisestä alkuperästä. Ne katsovat, että nimen rekisteröinti voisi johtaa kuluttajia harhaan tuotteen tunnistamisessa olemassa olevan tavaramerkin maineen ja tunnettavuuden vuoksi. Niiden mukaan rekisteröinti vaarantaisi myös samanlaisen nimen, tavaramerkkien ja sellaisten tuotteiden olemassaolon, jotka ovat olleet laillisesti markkinoilla vähintään viisi vuotta. Lisäksi ne väittivät, että kyseisestä nimestä olisi tullut yleisnimi seuraavista syistä: Havarti-juustoon on sovellettu Codex Alimentarius -standardia vuodesta 1966, se on sisällytetty vuoden 1951 Stresan yleissopimuksen liitteessä B olevaan luetteloon ja sillä on oma tullinimike. Havarti-juustoa tuotetaan ja kulutetaan useissa maissa EU:ssa ja sen ulkopuolella, ja joillakin mailla on sitä varten erityinen sääntömääräinen standardi.

                     (7)

                     Komissio on arvioinut perustelluissa vastaväitteissä esitetyt perusteet ja ottanut huomioon asetuksen (EU) N:o 1151/2012 säännökset sekä hakijan ja vastaväitteiden esittäjien välisten neuvottelujen tulokset, ja se katsoo, että nimi ”Havarti” olisi rekisteröitävä.

                     (8)

                     Siltä osin kuin väitetään, että nimi ”Havarti” ei täytä asetuksen (EU) N:o 1151/2012 5 artiklassa säädettyjä edellytyksiä, olisi huomattava, että nimelle ”Havarti” haetaan rekisteröintiä suojattuna maantieteellisenä merkintänä sen maineen perusteella, joka juontuu tuotteen maantieteellisestä alkuperästä asetuksen (EU) N:o 1151/2012 5 artiklan 2 kohdan b alakohdassa tarkoitetulla tavalla.

                     (9)

                     Tanska on toimittanut useita erikoisjulkaisuja ja viitetietoja, jotka osoittavat Tanskan ja Havarti-juuston välisen maineeseen perustuvan yhteyden. Juustolle on myönnetty lukuisia palkintoja ja kunniamainintoja useilla kansallisilla ja kansainvälisillä foorumeilla. Tuotteen maine perustuu myös tuotteen erityiseen tuotantomenetelmään ja historialliseen taitotietoon.

                     (10)

                     Tanskan viranomaiset ovat myös täsmentäneet vastaväitemenettelyssä, että Havarti-juuston maine on saavutettu yli 100 vuoden aikana tehtyjen lainsäädäntöaloitteiden ja laatutyön kautta.

                     (11)

                     EU:n alueella Havarti-juustoa tuotetaan pääasiassa Tanskassa. Hakemuksen toimittamispäivänä myös Espanjalla, Saksalla, Puolalla, Suomella ja Virolla oli vähäistä tuotantoa. Havarti-juuston tuotanto näissä jäsenvaltioissa ei itsessään riitä kyseenalaistamaan juuston yhteyttä Tanskaan. Määrät ovat hyvin vähäisiä verrattuna kokonaistuotantoon Tanskassa. Erityisesti on huomattava, että Havarti-merkinnällä varustetun juuston tuotanto alkoi Espanjassa vasta vuonna 2010 ja kasvoi huomattavammaksi vasta sen jälkeen, kun Tanska oli jättänyt komissiolle hakemuksen nimen ”Havarti” rekisteröimiseksi suojattuna maantieteellisenä merkintänä.

                     (12)

                     Tanska on toimittanut näyttöä siitä, että valtaosa tanskalaisista kuluttajista tunnistaa nimen ”Havarti” yhteyden Tanskaan. Kyselyn tuloksista käy ilmi, että suurin osa tanskalaisista kuluttajista tuntee nimen ”Havarti” ja yhdistää sen Tanskaan. Tanskan ulkopuolella ”Havarti” tunnetaan hyvin huonosti.

                     (13)

                     Myös Espanja toimitti tutkimuksen, josta käyvät ilmi Espanjassa tehdyn kuluttajien tietoisuutta Havarti-juustosta ja sen alkuperästä koskevan kyselyn tulokset. Tämä tutkimus ei ole yksiselitteinen. Suuri prosenttiosuus vastaajista ei tiedä itse tuotteesta eikä sen tanskalaisesta alkuperästä. Kuluttajat ovat ilmoittaneet Havarti-juuston alkuperäksi useita eri maita. Tietämättömyyttä tuotteesta ja sen tanskalaisesta alkuperästä ei voida katsoa tietoisuudeksi siitä, että nimi on luonteeltaan yleisnimi.

                     (14)

                     Vastaväitteiden esittäjät väittivät myös, että nimeä ei tulisi rekisteröidä, koska se saattaisi johtaa kuluttajaa harhaan tuotteen tunnistamisessa olemassa olevan tavaramerkin maineen ja tunnettavuuden vuoksi. Nykyisten tavaramerkkien mainetta tai tunnettavuutta ei kuitenkaan osoitettu. Tapaa, jolla kuluttajaa johdettaisiin harhaan, ei myöskään selitetty.

                     (15)

                     Lisäksi kolmansien maiden vastaväitteiden esittäjät katsoivat, että nimen ”Havarti” rekisteröiminen suojattuna maantieteellisenä merkintänä vaarantaisi samanlaisen nimen ”Havarti”, tavaramerkkien ja sellaisten tuotteiden olemassaolon, joita on tuotettu ja pidetty kaupan laillisesti yli viisi vuotta, mikä on yksi asetuksen (EU) N:o 1151/2012 10 artiklan 1 kohdan c alakohdassa luetelluista vastustamisperusteista.

                     (16)

                     Vaikuttaa siltä, että tässä vastaväitemenettelyssä vastaväitteitä esittäneet kolmansiin maihin sijoittautuneet tahot eivät ole saattaneet Havarti-nimistä juustoa EU:n markkinoille. Nimen ”Havarti” rekisteröiminen suojattuna maantieteellisenä merkintänä EU:ssa ei näin ollen vaikuta nimeä ”Havarti” kantavien ja näissä kolmansissa maissa tuotettujen tuotteiden olemassaoloon.

                     (17)

                     Asetusta (EU) N:o 1151/2012 ei sovelleta kolmansien maiden alueisiin. Nimen ”Havarti” rekisteröiminen asetuksen (EU) N:o 1151/2012 mukaisena suojattuna maantieteellisenä merkintänä ei näin ollen vaaranna nimen ”Havarti” käyttöä kolmansien maiden markkinoilla.

                     (18)

                     Suojatun maantieteellisen merkinnän rekisteröiminen ei vaikuta asetuksen (EU) N:o 1151/2012 14 artiklan 2 kohdan mukaisesti tavaramerkkeihin, jotka on jo rekisteröity, joita koskeva rekisteröintihakemus on tehty tai joita koskeva oikeus on saatu EU:n alueella hyvässä uskossa tapahtuneella käytöllä ennen päivää, jona Tanska toimitti hakemuksensa nimen ”Havarti” rekisteröimiseksi.

                     (19)

                     Espanja ja Saksa ovat väittäneet, että niissä tuotetaan Havarti-nimistä juustoa. Nimen ”Havarti” rekisteröiminen asetuksen (EU) N:o 1151/2012 mukaisena suojattuna maantieteellisenä merkintänä vaarantaisi näin ollen Espanjassa ja Saksassa valmistetuista tuotteista käytetyn nimen ”Havarti”, joka on samanlainen kuin 5 päivänä lokakuuta 2010 rekisteröitäväksi haettu nimi.

                     (20)

                     Saksan ja Espanjan komissiolle toimittamiin vastaväitteisiin sisältyvien tietojen perusteella näyttää siltä, että nimeä ”Havarti” kantavan juuston tuotanto alkoi Espanjassa vuonna 2010 ja oli 5 100 tonnia vuonna 2014. Saksan osalta toimitettiin vain vuoden 2012 tuotantoa koskevia tietoja (2 571 tonnia), mutta ilmoitettiin, että Saksassa on tuotettu nimeä ”Havarti” kantavaa juustoa yli 20 vuotta. Edellä esitetyn perusteella olisi myönnettävä asetuksen (EU) N:o 1151/2012 15 artiklan 1 kohdan a alakohdan mukaisesti siirtymäkaudet Espanjan ja Saksan toimijoille, jotka aloittivat nimeä ”Havarti” kantavan juustotuotteen pitämisen kaupan ennen päivää, jona Tanska toimitti hakemuksensa komissiolle, jotta ne voivat edelleen käyttää rekisteröinnin vaarantamaa nimeä ja mukauttaa markkinoilla olevaa tuotantoaan. Saksalaisille ja espanjalaisille tuottajille olisi pidettävä asianmukaisena viiden vuoden siirtymäaikaa.

                     (21)

                     Vastaväitteiden esittäjät myös toimittivat useita todisteita, jotka niiden mukaan osoittavat nimen olevan yleisnimi. Vaikka Havarti-juustolla on erityinen Codex Alimentarius -standardi ja nimi ”Havarti” on sisällytetty Stresan yleissopimuksen liitteeseen B, se ei tarkoita, että kyseisestä nimestä olisi tullut yleisnimi. Tullinimikkeet liittyvät tulliasioihin, eikä niillä ole merkitystä teollis- ja tekijänoikeuksien kannalta. Nimen luonnetta yleisnimenä EU:ssa voidaan arvioida ainoastaan EU-alueen kuluttajien näkemyksen perusteella.

                     (22)

                     Tuotantoon liittyviä tietoja ja käsitystä Havarti-juustosta EU:ssa on arvioitu siltä osin, että on väitetty yhteyden puuttuvan tuotteen ja maantieteellisen alueen välillä. Tältä osin olisi todettava, että nimestä ”Havarti” ei ole tullut EU:ssa yleisnimeä.

                     (23)

                     Havarti-juuston tuotannosta ja kaupan pitämisestä EU:n ulkopuolella toimitetut tiedot eivät ole merkityksellisiä ottaen huomioon teollis- ja tekijänoikeuksiin olennaisesti liittyvän alueellisuuden periaatteen ja erityisesti asetuksen (EU) N:o 1151/2012, jonka mukaan nimen mahdollista yleisluonteista luonnetta on arvioitava unionin alueen osalta. Sitä, miten ilmaisu koetaan EU:n ulkopuolella, ja sitä, että kolmansissa maissa on mahdollisesti asiaan liittyviä sääntömääräisiä tuotantostandardeja, ei pidetä merkityksellisinä tämän päätöksen kannalta riippumatta siitä, määrätäänkö kyseisissä standardeissa oikeuksista käyttää merkinnöissä käytettäviä ilmaisuja.

                     (24)

                     Vastaväitteen esittäjien ehdotusta rekisteröidä nimi ”Danish Havarti” ei voida hyväksyä, sillä se ei täyttäisi asetuksen (EU) N:o 1151/2012 7 artiklan 1 kohdan a alakohdan vaatimuksia.

                     (25)

                     Jotta jo tuotettujen tai markkinoilla olevien tuotteiden varastot voidaan käyttää loppuun, tämän asetuksen soveltamista olisi lykättävä.

                     (26)

                     Edellä esitetyn perusteella nimi ”Havarti” olisi lisättävä suojattujen alkuperänimitysten ja suojattujen maantieteellisten merkintöjen rekisteriin.

                     (27)

                     Tässä asetuksessa säädetyt toimenpiteet ovat maataloustuotteiden laatupolitiikkakomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Rekisteröidään nimi ”Havarti” (SMM).
            Ensimmäisessä kohdassa mainittu nimitys viittaa komission täytäntöönpanoasetuksen (EU) N:o 668/2014 (3) liitteessä XI mainitun luokan 1.3 ”Juustot” tuotteeseen.

            2 artikla
            Saksaan tai Espanjaan sijoittautuneet toimijat, jotka ovat aloittaneet nimeä ”Havarti” kantavan juustotuotteen pitämisen kaupan ennen 5 päivää lokakuuta 2010, voivat jatkaa nimen ”Havarti” käyttöä tämän asetuksen soveltamispäivästä alkavan viiden vuoden siirtymäkauden ajan.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 12 päivästä toukokuuta 2020.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 21 päivänä lokakuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 343, 14.12.2012, s. 1.

            (2)  EUVL C 20, 23.1.2014, s. 9.

            (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).